stanford-oval/wikipedia huggingface dataset:
30000

30000 (สามหมื่น) เป็นจำนวนธรรมชาติที่อยู่ถัดจาก 29999 (สองหมื่นเก้าพันเก้าร้อยเก้าสิบเก้า) และอยู่ก่อนหน้า 30001 (สามหมื่นเอ็ด)
ตัวเลขที่เลือกอยู่ในช่วง 30001–39999 > 30001 ถึง 30999

30029 – ไพรมอเรียลไพรเมอร์
30030 – ไพรมอเรียล
30203 – เซฟไพรม์
30240 – หมายเลขตัวหารฮาร์มอนิก
30323 – โซฟีเกอร์เมนไพรม์และเซฟไพรม์
30420 – เลขพีระมิดห้าเหลี่ยม
30694 – จำนวนฐานเปิด
30941 – เบสแรก 13 ไพรม์ซ้ำ
ยูฟ่าคอนเฟอเรนซ์ลีก

| --- | --- |

ผู้จัด: ยูฟ่า
ก่อตั้ง: ค.ศ. 2021; 4 ปีที่แล้ว (2021) (เปลี่ยนชื่อใน ค.ศ. 2024)
จำนวนทีม: 36 (รอบลีก) 184 (ทั้งหมด)
ผ่านเข้าไปเล่นใน: ยูฟ่ายูโรปาลีก
การแข่งขันที่เกี่ยวข้อง: ยูฟ่าแชมเปียนส์ลีก (ระดับที่ 1) ยูฟ่ายูโรปาลีก (ระดับที่ 2)
ทีมชนะเลิศปัจจุบัน:  โอลิมเบียโกส (สมัยแรก)
ทีมที่ประสบความสำเร็จที่สุด:  โรมา  เวสต์แฮมยูไนเต็ด  โอลิมเบียโกส  (ทีมละ 1 สมัย)
เว็บไซต์: เว็บไซต์อย่างเป็นทางการ
 ยูฟ่าคอนเฟอเรนซ์ลีก ฤดูกาล 2024–25
ยูฟ่าคอนเฟอเรนซ์ลีก (อังกฤษ: UEFA Conference League) หรือในอดีตรู้จักในชื่อ ยูฟ่ายูโรปาคอนเฟอเรนซ์ลีก (อังกฤษ: UEFA Europa Conference League) ทั้งสองชื่อใช้อักษรย่อว่า UECL เป็นการแข่งขันฟุตบอลประจำปีจัดโดย สหภาพสมาคมฟุตบอลยุโรป (ยูฟ่า) สำหรับสโมสรฟุตบอลในยุโรปที่มีสิทธิ์เข้าร่วมแข่งขัน โดยเป็นการแข่งขันระดับที่สามรองจากระดับที่สอง ยูโรปาลีก และระดับที่หนึ่ง แชมเปียนส์ลีก
การแข่งขันครั้งแรกเริ่มใน ค.ศ. 2021 โดยทำหน้าที่เป็นระดับล่างสุดของยูโรปาลีก และจะแข่งขันโดยทีมจากสมาคมสมาชิกยูฟ่าที่มีอันดับต่ำกว่าเป็นหลัก ไม่มีทีมใดผ่านเข้ารอบลีกได้โดยตรง แต่จะเป็นทีมที่ตกรอบเพลย์ออฟของยูโรปาลีก และทีมที่เหลือจะมาจากรอบคัดเลือกและเพลย์ออฟของคอนเฟอเรนซ์ลีก ผู้ชนะเลิศในรายการนี้ จะได้ไปแข่งขันในยูโรปาลีกฤดูกาลถัดไป เว้นแต่พวกเขาได้ไปแข่งขันในแชมเปียนส์ลีกจากอันดับในลีกในประเทศ
ตั้งแต่ฤดูกาล 2024–25 การแข่งขันเปลี่ยนชื่อเป็น ยูฟ่าคอนเฟอเรนซ์ลีก และรอบแบ่งกลุ่มถูกแทนที่ด้วยรอบลีกที่ขยายใหญ่ขึ้น โรมา เป็นผู้ชนะเลิศการแข่งขันที่จัดขึ้นครั้งแรก โดยชนะไฟเยอโนร์ดในนัดชิงชนะเลิศ 2022 ด้วยผลประตู 1–0 ผู้ชนะเลิศปัจจุบันคือ โอลิมเบียโกส โดยชนะฟีออเรนตีนาในนัดชิงชนะเลิศ 2024 ด้วยผลประตู 1–0
ประวัติ

มีรายงานว่า ยูฟ่าได้พิจารณาเพิ่มการแข่งขันฟุตบอลสโมสรระดับยุโรประดับที่สาม ตั้งแต่ช่วง ค.ศ. 2015 เป็นอย่างน้อย โดยเชื่อว่าการแข่งขันระดับล่างจะสามารถทำหน้าที่เป็นช่องทางในการให้สโมสรจากประเทศสมาชิกยูฟ่าที่มีอันดับต่ำกว่ามีโอกาสที่จะก้าวไปแข่งขันในรอบต่อ ๆ ไปได้มากกว่าการตกรอบในแชมเปียนส์ลีก และยูโรปาลีก ในช่วงกลาง ​​ค.ศ. 2018 การพูดคุยเกี่ยวกับการแข่งขันนี้ได้เริ่มเข้มข้นขึ้น โดยแหล่งข่าวอ้างว่าได้บรรลุข้อตกลงสำหรับการเปิดตัวการแข่งขันแล้ว และรอบแบ่งกลุ่มของยูโรปาลีก ซึ่งประกอบไปด้วย 48 ทีมจะถูกแบ่งออกเป็นสองส่วน โดยส่วนล่างจะเป็นแกนหลักของการแข่งขันใหม่นี้ เมื่อวันที่ 2 ธันวาคม ค.ศ. 2018 ยูฟ่าได้ประกาศว่าการแข่งขันซึ่งเรียกว่า "ยูโรปาลีก 2" หรือเรียกโดยย่อว่า "UEL2" จะเกิดขึ้น โดยเป็นส่วนหนึ่งของรอบการแข่งขันสามปีในช่วงฤดูกาล 2021–24 โดยยูฟ่ากล่าวเพิ่มเติมว่าการแข่งขันนี้จะมี "การแข่งขันเพิ่มเติมสำหรับสโมสรอื่น ๆ และสมาคมอื่น ๆ " ชื่ออย่างเป็นทางการของการแข่งขัน "ยูฟ่ายูโรปาคอนเฟอเรนซ์ลีก" ได้ประกาศขึ้นเมื่อวันที่ 24 กันยายน ค.ศ. 2019 เมื่อวันที่ 24 พฤษภาคม ค.ศ. 2021 ยูฟ่าได้เปิดเผยถ้วยรางวัลและเอกลักษณ์ของแบรนด์ ถ้วยรางวัลยูโรปาคอนเฟอเรนซ์ลีกมีความสูง 57.5 ซม. และหนัก 11 กก.
ประตูแรกของการแข่งขันยูโรปาคอนเฟอเรนซ์ลีกรอบคัดเลือกเกิดขึ้นเมื่อวันที่ 6 กรกฎาคม ค.ศ. 2021 โดย อีโว คริส ผู้เล่นของมอสตา ในนัดการแข่งขันรอบคัดเลือก ฤดูกาล 2021–22 ที่พบกับสปาร์ตักทึร์นาวา ประตูแรกในรอบแบ่งกลุ่มของยูโรปาคอนเฟอเรนซ์ลีก เกิดขึ้นเมื่อวันที่ 14 กันยายน ค.ศ. 2021 โดย สไตป์ เปริกา ผู้เล่นของมัคคาบีเทลอาวีฟ ในนัดการแข่งขันรอบแบ่งกลุ่ม ฤดูกาล 2021–22 ที่พบกับอลาชเคิร์ต เมื่อวันที่ 30 กันยายน ค.ศ. 2021 แฮตทริกแรกของการแข่งขันทำโดย แฮร์รี เคน ให้กับ ทอตนัมฮอตสเปอร์ ในรอบแบ่งกลุ่มที่พบกับเอ็นเอส มูรา โดยเคนลงมาเป็นตัวสำรองในนาทีที่ 59 ขณะที่ประตู 2–1 ก่อนที่จะทำได้สามประตูในช่วงเวลา 20 นาทีก่อนจบเกม (5–1)
เมื่อวันที่ 5 พฤษภาคม ค.ศ. 2022 ไฟเยอโนร์ด และโรมา กลายเป็นสองทีมแรกที่เข้าถึงนัดชิงชนะเลิศของยูโรปาคอนเฟอเรนซ์ลีก และโรมาเป็นผู้ชนะเลิศของการแข่งขันที่จัดขึ้นครั้งแรก เมื่อวันที่ 3 พฤศจิกายน ค.ศ. 2022 เวสต์แฮมยูไนเต็ด กลายเป็นทีมแรกที่ชนะทั้งหกนัดในรอบแบ่งกลุ่มของยูโรปาคอนเฟอเรนซ์ลีก โดยเก็บชัยชนะเหนือ เฟเชเซเบ, ซิลเคบอร์ก และอันเดอร์เลคต์ พวกเขาชนะเลิศการแข่งขัน หลังชนะฟีออเรนตีนา 2–1 ในนัดชิงชนะเลิศ 2023 และกลายเป็นทีมแรกที่จบการแข่งขันโดยไม่แพ้ใครด้วยชัยชนะ 12 ครั้งและเสมอ 1 ครั้ง
เมื่อวันที่ 28 มิถุนายน ค.ศ. 2023 ยูฟ่าประกาศว่าจะเปลี่ยนชื่อการแข่งขันเป็น ยูฟ่าคอนเฟอเรนซ์ลีก ตั้งแต่ฤดูกาล 2024–25 เป็นต้นไป ตามข้อมูลของยูฟ่า การลบคำว่า 'ยูโรปา' ออกจากชื่อการแข่งขันจะช่วยให้พัฒนาการแข่งขันแบบยื่นเดี่ยวได้จากการวิจัยในหมู่แฟน ๆ และพันธมิตรทางการค้าได้ ในฤดูกาลเดียวกัน รอบแบ่งกลุ่ม 32 ทีม ถูกแทนที่ด้วยรอบลีก 36 ทีม เพื่อให้สอดคล้องกับการเปลี่ยนแปลงใน ยูฟ่าแชมเปียนส์ลีก และยูฟ่ายูโรปาลีก ในนัดชิงชนะเลิศ 2024 โอลิมเบียโกส ชนะฟีออเรนตีนา 1–0 กลายเป็นสโมสรกรีกแรกที่ชนะเลิศการแข่งขันรายการสำคัญของยุโรป
เพลงสรรเสริญ

เพลงสรรเสริญของยูฟ่าคอนเฟอเรนซ์ลีก ใช้เพลงเดียวกันกับยูฟ่ายูโรปาลีกที่ใช้มาตั้งแต่ ฤดูกาล 2018–19 แต่งโดย แมสซิฟมิวสิก
รูปแบบ > การคัดเลือก

การคัดเลือกจะคล้ายคลึงกับรอบคัดเลือกของยูฟ่าแชมเปียนส์ลีก ที่จะแบ่งออกเป็นสองเส้นทาง ได้แก่ สายชนะเลิศ และสายไม่ชนะเลิศ แข่งขันในรอบคัดเลือกสามครั้งและเพลย์ออฟ อย่างไรก็ตาม แตกต่างจากแชมเปียนส์ลีกที่สายชนะเลิศจะแข่งขันเฉพาะทีมที่ตกรอบจากรอบคัดเลือกแชมเปียนส์ลีกและตกชั้นไปสู่คอนเฟอเรนซ์ลีกโดยตรง หรือผ่านการตกชั้นเป็นครั้งที่สองจากยูฟ่ายูโรปาลีก อันเป็นผลจากการตกรอบสองครั้งรวด
การจัดอันดับสมาคมจะขึ้นอยู่กับค่าสัมประสิทธิ์ยูฟ่า โดยใช้กำหนดจำนวนทีมที่เข้าร่วมการคัดเลือกเส้นทางหลักของแต่ละสมาคม:
สมาคมที่อยู่ในอันดับที่ 1 ถึง 5 จะได้สิทธิ์ 1 ทีม;
สมาคมที่อยู่ในอันดับที่ 6 ถึง 15 จะได้สิทธิ์ 2 ทีม;
สมาคมที่อยู่ในอันดับที่ 16 ถึง 50 จะได้สิทธิ์ 3 ทีม;
สมาคมที่อยู่ในอันดับที่ 51 ถึง 55 จะได้สิทธิ์ 2 ทีม;
ลิกเตนสไตน์ ไม่มีการแข่งขันลีกในประเทศจึงให้สิทธิ์แก่ผู้ชนะเลิศ ลิกเตนสไตน์ฟุตบอลคัพ โดยไม่คำนึงถึงการจัดอันดับค่าสัมประสิทธิ์ของพวกเขา
จากการจัดระเบียบใหม่นี้ สมาคมไม่ได้รับประโยชน์ใด ๆ จากการมีสิทธิ์ในการแข่งขันฟุตบอลระดับทวีปมากขึ้นกว่าที่เคยมีก่อนรอบการแข่งขันฤดูกาล 2021–24 โดยที่การแข่งขันครั้งนี้เป็นการแข่งขันระดับล่างของการแข่งขันยูโรปาลีกครั้งก่อน และแยกออกไปเป็นการแข่งขันระดับรอง
รูปแบบ > รอบลีก และรอบแพ้คัดออก

รูปแบบการแข่งขันประกอบด้วยรอบลีกและรอบแพ้คัดออก ซึ่งประกอบด้วยรอบแพ้คัดออกเพลย์ออฟเบื้องต้น ตามด้วยรอบ 16 ทีมสุดท้าย รอบก่อนรองชนะเลิศ รอบรองชนะเลิศ และนัดชิงชนะเลิศ (การแข่งขันแพ้คัดออกทั้งหมดจะเล่นสองนัด ยกเว้นนัดชิงชนะเลิศ) ทีม 8 อันดับแรกจากรอบลีกจะได้รับบายเข้าสู่รอบ 16 ทีมสุดท้าย ในขณะที่ทีมอันดับ 9 ถึง 24 จะแข่งขันกันในรอบแพ้คัดออกเพลย์ออฟ โดยทีมที่ชนะจะผ่านเข้าสู่รอบ 16 ทีมสุดท้าย ทีมอันดับ 25 ถึง 36 ในรอบลีก และผู้แพ้จากรอบเพลย์ออฟจะตกรอบจากการแข่งขัน นัดชิงชนะเลิศจะจัดขึ้นที่สนามกีฬากลาง โดยปกติแล้วจะแข่งขันในวันพฤหัสบดี ผู้ชนะการแข่งขันจะมีสิทธิ์เข้าร่วมการแข่งขันรอบลีกของยูฟ่ายูโรปาลีกในฤดูกาลถัดไป
รูปแบบ > การจำแนกสิทธิ์ (ตั้งแต่ 2024–25)

การจำแนกสิทธิ์ในฤดูกาล 2024–25 มีดังต่อไปนี้
|  |  | ทีมที่เข้าแข่งขันในรอบนี้ | ทีมที่มาจากรอบที่แล้ว | ทีมที่ย้ายมาจากแชมเปียนส์ลีก | ทีมที่ย้ายมาจากยูโรปาลีก |
| --- | --- | --- | --- | --- | --- |
| รอบคัดเลือกรอบแรก (58 ทีม) | รอบคัดเลือกรอบแรก (58 ทีม) |  17 ทีมที่ชนะเลิศฟุตบอลถ้วยจากสมาคมลำดับที่ 39–55  21 ทีมที่จบรองชนะเลิศในลีกจากสมาคมลำดับที่ 34–55 (ยกเว้นลิกเตนสไตน์)  20 ทีมที่จบอันดับที่สามในลีกจากสมาคมลำดับที่ 30–50 (ยกเว้นลิกเตนสไตน์) |  |  |  |
| รอบคัดเลือกรอบสอง  | ชนะเลิศ (16 ทีม) |  |  |  16 ทีมที่ตกรอบจากแชมเปียนส์ลีกรอบคัดเลือกรอบแรก |  |
| รอบคัดเลือกรอบสอง  | ไม่ชนะเลิศ (88 ทีม) |  5 ทีมที่ชนะเลิศฟุตบอลถ้วยจากสมาคมลำดับที่ 34–38  18 ทีมที่จบรองชนะเลิศในลีกจากสมาคมลำดับที่ 16–33  17 ทีมที่จบอันดับที่สามในลีกจากสมาคมลำดับที่ 13–29  9 ทีมที่จบอันดับที่สี่ในลีกจากสมาคมลำดับที่ 7–15  1 ทีมที่จบอันดับที่ห้าในลีกจากสมาคมลำดับที่ 6 |  29 ผู้ชนะจากรอบคัดเลือกรอบแรก |  |  9 ทีมที่ตกรอบจากยูโรปาลีกรอบคัดเลือกรอบแรก |
| รอบคัดเลือกรอบสาม  | ชนะเลิศ (8 ทีม) |  |  8 ผู้ชนะจากรอบคัดเลือกรอบสองของสายชนะเลิศ |  |  |
| รอบคัดเลือกรอบสาม  | ไม่ชนะเลิศ (52 ทีม) |  |  44 ผู้ชนะจากรอบคัดเลือกรอบสองของสายไม่ชนะเลิศ |  |  8 ทีมที่ตกรอบจากยูโรปาลีกรอบคัดเลือกรอบสอง |
| รอบเพลย์ออฟ  | ชนะเลิศ (10 ทีม) |  |  4 ผู้ชนะจากรอบคัดเลือกรอบสามของสายชนะเลิศ |  |  6 ทีมที่ตกรอบจากยูโรปาลีกรอบคัดเลือกรอบสามของสายชนะเลิศ |
| รอบเพลย์ออฟ  | ไม่ชนะเลิศ (38 ทีม) |  5 ทีมที่จบอันดับที่หกในลีกจากสมาคมลำดับที่ 1–5 (ผู้ชนะเลิศอีเอฟแอลคัพสำหรับอังกฤษ) |  26 ผู้ชนะจากรอบคัดเลือกรอบสามของสายไม่ชนะเลิศ |  |  7 ทีมที่ตกรอบจากยูโรปาลีกรอบคัดเลือกรอบสามของสายไม่ชนะเลิศ |
| รอบลีก (36 ทีม) | รอบลีก (36 ทีม) |  |  5 ผู้ชนะจากรอบเพลย์ออฟสายชนะเลิศ  19 ผู้ชนะจากรอบเพลย์ออฟสายไม่ชนะเลิศ |  |  12 ทีมที่ตกรอบจากยูโรปาลีกรอบเพลย์ออฟ |
จะมีการเปลี่ยนแปลงรายการเข้าถึงด้านบนหากผู้ชนะเลิศคอนเฟอเรนซ์ลีก มีสิทธิ์เข้าร่วมการแข่งขันผ่านทางลีกในประเทศของตน
หากผู้ชนะเลิศคอนเฟอเรนซ์ลีก ผ่านการเข้าสู่การแข่งขันจากตำแหน่งปกติของลีกในประเทศแล้ว สโมสรที่มีอันดับดีที่สุดในรอบคัดเลือกจะเข้าสู่รอบลีก โดยไม่ผ่านการกระโดดข้ามอันดับ จากนั้น สโมสรของสมาคมที่อยู่ในอันดับสัมประสิทธิ์ของยูฟ่าจะได้รับการเลื่อนชั้นไปรอบคัดเลือกถัดไป และทีมของสมาคมที่มีอันดับสูงสุดในรอบก่อน ๆ ก็จะได้รับการเลื่อนชั้นตามไปด้วย
หากผู้ชนะเลิศคอนเฟอเรนซ์ลีก เข้าสู่รอบคัดเลือกผ่านทางลีกในประเทศของตน ตำแหน่งในรอบคัดเลือกจะว่างลง และทีมจากสมาคมที่มีอันดับสูงสุดในรอบก่อนหน้านั้นจะได้รับการเลื่อนชั้นตามไปด้วย
รางวัล > ถ้วยรางวัล

ถ้วยรางวัลคอนเฟอเรนซ์ลีกออกแบบโดย เพนตาแกรม ผลิตจากทองเหลือง เหล็กชุบสังกะสีและชุบเงิน มีเสาหกเหลี่ยม 32 ต้น เพื่อเป็นตัวแทนของ 32 ทีมในรอบแบ่งกลุ่มดั้งเดิม โดยโค้งขึ้นด้านบนในลักษณะที่ดูเหมือนลูกฟุตบอลที่พุ่งผ่านอากาศไปยังประตู
รางวัล > เงินรางวัล

เงินรางวัลที่สโมสรจะได้รับคล้ายคลึงกับยูฟ่าแชมเปียนส์ลีกและยูฟ่ายูโรปาลีก โดยจะถูกแบ่งออกเป็นการจ่ายเงินแบบคงที่ตามการเข้าร่วมและผลการแข่งขัน และจำนวนเงินที่แปรผันตามมูลค่าของตลาดทีวีของพวกเขา
ตั้งแต่ ฤดูกาล 2024–25 การเข้าร่วมรอบลีกในคอนเฟอเรนซ์ลีกจะได้รับค่าตอบแทนพื้นฐาน 3,170,000 ยูโร หากชนะในรอบลีกจะได้รับ 400,000 ยูโร และหากเสมอจะได้รับ 133,000 ยูโร ทีมที่จบ 8 อันดับแรกในรอบลีกจะได้รับ 400,000 ยูโร และจะผ่านเข้าสู่รอบ 16 ทีมสุดท้ายโดยอัตโนมัติ ทีมที่จบอันดับระหว่าง 9 ถึง 24 จะผ่านเข้าสู่รอบแพ้คัดออกเพลย์ออฟและรับเงินรางวัล 200,000 ยูโร เมื่อผ่านเข้ารอบแพ้คัดออกจะได้รับโบนัสเพิ่มเติม ได้แก่ 800,000 ยูโรสำหรับรอบ 16 ทีมสุดท้าย 1,300,000 ยูโรสำหรับรอบก่อนรองชนะเลิศ และ 2,500,000 ยูโรสำหรับรอบรองชนะเลิศ ผู้แพ้ในนัดชิงชนะเลิศจะได้รับเงินรางวัล 4,000,000 ยูโร และผู้ชนะเลิศได้รับเงินรางวัล 7,000,000 ยูโร
ตกรอบในรอบคัดเลือกรอบแรก: €150,000 + €175,000 ต่อรอบคัดเลือกที่ลงเล่น
ตกรอบในรอบคัดเลือกรอบสอง: €350,000 + €175,000 ต่อรอบคัดเลือกที่ลงเล่น
ตกรอบในรอบคัดเลือกรอบสาม: €550,000 + €175,000 ต่อรอบคัดเลือกที่ลงเล่น
ตกรอบในรอบเพลย์ออฟ: €750,000 + €175,000 ต่อรอบคัดเลือกที่ลงเล่น
ผ่านเข้าสู่รอบลีก: €3,170,000
ชนะในรอบลีก: €400,000
เสมอในรอบลีก: €133,000
จบแปดอันดับแรกในรอบลีก: €400,000
จบอันดับเก้าถึงยี่สิบสี่ในรอบลีก: €200,000
รอบ 16 ทีมสุดท้าย: €800,000
รอบก่อนรองชนะเลิศ: €1,300,000
รอบรองชนะเลิศ: €2,500,000
รองชนะเลิศ: €4,000,000
ผู้ชนะเลิศ: €7,000,000
นอกจากนี้ ผู้ชนะเลิศในลีกของแต่ละประเทศของตนเองที่ไม่ได้ผ่านเข้ารอบลีกของการแข่งขันใด ๆ จะได้รับเงินเพิ่มเติมอีก 260,000 ยูโร
บันทึกและสถิติ > ผลงานแบ่งตามสโมสร

บทความหลัก: รายชื่อนัดชิงชนะเลิศยูฟ่าคอนเฟอเรนซ์ลีก
| สโมสร | ชนะเลิศ | รองชนะเลิศ | ปีที่ชนะเลิศ | ปีที่รองชนะเลิศ |
| --- | --- | --- | --- | --- |
|  โรมา | 1 | 0 | 2022 | — |
|  เวสต์แฮมยูไนเต็ด | 1 | 0 | 2023 | — |
|  โอลิมเบียโกส | 1 | 0 | 2024 | — |
|  ฟีออเรนตีนา | 0 | 2 | — | 2023, 2024 |
|  ไฟเยอโนร์ด | 0 | 1 | — | 2022 |
บันทึกและสถิติ > ผลงานแบ่งตามประเทศ

| ประเทศ | ชนะเลิศ | รองชนะเลิศ | ทั้งหมด |
| --- | --- | --- | --- |
|  อิตาลี | 1 | 2 | 3 |
|  อังกฤษ | 1 | 0 | 1 |
|  กรีซ | 1 | 0 | 1 |
|  เนเธอร์แลนด์ | 0 | 1 | 1 |
ดูเพิ่ม

ยูฟ่าแชมเปียนส์ลีก
ยูฟ่ายูโรปาลีก
แหล่งข้อมูลอื่น

เว็บไซต์ทางการ
ยูฟ่า – เว็บไซต์ทางการ
| ด ค กยูฟ่าคอนเฟอเรนซ์ลีก |
| --- | --- |
แต่เดิมเรียกว่า ยูฟ่ายูโรปาคอนเฟอเรนซ์ลีก ก่อนฤดูกาล 2024–25
ฤดูกาล:  2021–22  2022–23  2023–24  2024–25  2025–26 
นัดชิงชนะเลิศ:  2022  2023  2024  2025  2026  2027 
 นัดชิงชนะเลิศ  แฮตทริก  เปรียบเทียบผลงาน  ค่าสัมประสิทธิ์ยูฟ่า 
| ด ค กการแข่งขันสโมสรฟุตบอลชายระหว่างประเทศ |
| --- | --- | --- |
 อินเตอร์คอนติเนนทัลคัพ รุ่นอายุไม่เกิน 20 ปี  เวิลด์ลีกฟอรัม  รายชื่อสโมสรฟุตบอล (สโมสรที่ประสบความสำเร็จมากที่สุด) 
| โลก |  ฟีฟ่า คลับเวิลด์คัพ อินเตอร์คอนติเนนตัลคัพ  |  |
| แอฟริกา |  ซีเอเอฟ แชมเปียนส์ลีก คอนเฟเดอเรชันคัพ ซูเปอร์คัพ ฟุตบอลลีก คัพวินเนอร์สคัพ (ยุบแล้ว) ซีเอเอฟคัพ (ยุบแล้ว) ภูมิภาค: ยูเอ็นเอเอฟ คากาเมอินเตอร์คลับคัพ นอร์ทแอฟริกาคัพออฟแชมเปียนส์ (ยุบแล้ว) นอร์ทแอฟริกาคัพวินเนอร์สคัพ (ยุบแล้ว) นอร์ทแอฟริกาซูเปอร์คัพ (ยุบแล้ว) ดับเบิลยูเอเอฟยู (ยุบแล้ว)  |  |
| เอเชีย |  เอเอฟซี แชมเปียนส์ลีกอีลิท แชมเปียนส์ลีกทู แชลเลนจ์ลีก วินเนอร์สคัพ (ยุบแล้ว) ซูเปอร์คัพ (ยุบแล้ว) ภูมิภาค: อาเซียน เอสเอเอฟเอฟ  |  |
| ยุโรป |  ยูฟ่า แชมเปียนส์ลีก ยูโรปาลีก คอนเฟอเรนซ์ลีก ซูเปอร์คัพ คัพวินเนอร์สคัพ (ยุบแล้ว) อินเตอร์โตโตคัพ (ยุบแล้ว)  |  |
| อเมริกาเหนือ อเมริกากลาง และแคริบเบียน |  คอนคาแคฟ แชมเปียนส์ลีก คัพวินเนอร์สคัพ (ยุบแล้ว) คอนคาแคฟลีก (ยุบแล้ว) แคมเปโอนาโตเซนโทรอเมริกาโน (ยุบแล้ว) ภูมิภาค: ลีกส์คัพ เซนทรัลอเมริกันคัพ แคริบเบียนคัพ แคริบเบียนคลับชิลด์ แคริบเบียนคลับแชมเปียนชิป (ยุบแล้ว) ยูเอ็นซีเอเอฟอินเตอร์โตโตคัพ (ยุบแล้ว) ซูเปอร์ลิกา (ยุบแล้ว)  |  |
| โอเชียเนีย |  โอเอฟซี แชมเปียนส์ลีก คัพวินเนอร์สคัพ (ยุบแล้ว) เพรสซิเดนส์คัพ (ยุบแล้ว)  |  |
| อเมริกาใต้ |  คอนเมบอล โกปาลิเบร์ตาโดเรส โกปาซูดาเมริกานา เรโกปาซูดาเมริกานา โกปาคอนเมบอล (ยุบแล้ว) โกปากานาดอเรสเดอโกปา (ยุบแล้ว) ซูเปอร์โกปาลิเบร์ตาโดเรส (ยุบแล้ว) โกปามาสเตอร์เดอคอนเมโบล (ยุบแล้ว) โกปามาสเตอร์เดอซูเปอร์โกปา (ยุบแล้ว) โคปาเดอโอโร (ยุบแล้ว) ภูมิภาค: โกปาแมร์โกนอร์เต (ยุบแล้ว) โกปาแมร์โกซูร์ (ยุบแล้ว)  |  |
| ระหว่างทวีป |  อาหรับคลับแชมเปียนส์คัพ อาหรับคัพวินเนอร์สคัพ (ยุบแล้ว) อาหรับซูเปอร์คัพ (ยุบแล้ว) อินเตอร์คอนติเนนทัลคัพ (ยุบแล้ว) แอฟโฟร-เอเชียคลับแชมเปียนชิป (ยุบแล้ว) โกปาอินเตอร์อเมริกานา (ยุบแล้ว)  |  |
ดูเพิ่มเติม: สโมสรฟุตบอลทีมหญิงระหว่างประเทศ
นัดการแข่งขันระหว่าง ซีเอสเคเอ โซเฟีย และโรมา ในการแข่งขันที่จัดขึ้นครั้งแรกในฤดูกาล 2021–22
แผนที่สมาคมยูฟ่าที่ทีมต่าง ๆ เข้าถึงรอบลีกหรือรอบแบ่งกลุ่มของยูฟ่าคอนเฟอเรนซ์ลีก   สมาคมสมาชิกของยูฟ่าที่ได้เป็นตัวแทนในรอบลีกหรือรอบแบ่งกลุ่ม   สมาคมสมาชิกของยูฟ่าที่ไม่ได้เป็นตัวแทนในรอบลีกหรือรอบแบ่งกลุ่ม
ถ้วยรางวัลยูฟ่าคอนเฟอเรนซ์ลีกจัดแสดงที่โรม
ปลาทอง

| ปลาทอง |
| --- | --- |

ปลาทองสายพันธุ์ดั้งเดิมในธรรมชาติ

ปลาทองสายพันธุ์เกล็ดแก้ว สายพันธุ์ที่ถูกผสมขึ้นมาโดยคนไทยเอง
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: ปลาที่มีก้านครีบ Actinopterygii
อันดับ:: ปลาตะเพียน 
วงศ์:: วงศ์ปลาตะเพียน 
วงศ์ย่อย:: Cyprininae 
สกุล:: สกุลปลาทอง  (Linnaeus, 1758)
สปีชีส์:: Carassius auratus
ชื่อทวินาม
Carassius auratus (Linnaeus, 1758)

ชื่อพ้อง
  รายการชื่อพ้อง  Carassius discolor (Basilewsky, 1855)  Carassius burgeri (Temminck & Schlegel, 1846)  Carassius coeruleus (Basilewsky, 1855)  Carassius encobia (Bonaparte, 1845)  Carassius grandoculis (Temminck & Schlegel, 1846)  Carassius pekinensis (Basilewsky, 1855)  Cyprinus auratus (Linnaeus, 1758)  Cyprinus gibelioides (Cantor, 1842)  Cyprinus mauritianus (Bennett, 1832)  Cyprinus chinensis (Gronow, 1854)  Cyprinus maillardi (Guichenot)  Cyprinus nigrescens (Günther, 1868)  Cyprinus thoracatus (Valenciennes 1842)  Neocarassius ventricosus (Castelnau, 1872)  
ปลาทอง หรือ ปลาเงินปลาทอง (อังกฤษ: goldfish; ชื่อวิทยาศาสตร์: Carassius auratus) เป็นปลาน้ำจืด อยู่ในวงศ์ปลาตะเพียน (Cyprinidae) เป็นปลาที่มีถิ่นกำเนิดในประเทศจีนและญี่ปุ่น เดิมใช้บริโภค ต่อมาถูกพัฒนาสายพันธุ์มาไม่ต่ำกว่า 2,000 ปี จนกลายเป็นปลาสวยงามในปัจจุบัน ปลาทองที่ปล่อยตามธรรมชาติกลายเป็นสัตว์รุกรานในพื้นที่อเมริกาเหนือและออสเตรเลีย
ประวัติความเป็นมาและลักษณะ

เชื่อว่าปลาทองเป็นปลาสวยงามชนิดแรกที่มนุษย์เลี้ยง จากหลักฐานที่ปรากฏไม่ต่ำกว่า 2,000 ปีมาแล้ว เป็นรูปสลักปลาทองหลากหลายสีว่ายรวมกันอยู่ในบ่อที่ประเทศจีน ถือเป็นประเทศแรกที่เลี้ยงปลาทอง โดยปลาทองสายพันธุ์ดั้งเดิมในภาษาญี่ปุ่นเรียก "ฟุนะ" (鮒; フナ) และชาวญี่ปุ่นเป็นผู้พัฒนาสายพันธุ์ปลาทองให้มีความสวยงามและหลากหลายมาจนปัจจุบัน เมืองแรก คือ ซะไก ในจังหวัดโอซะกะ ในราวปี ค.ศ. 1502-1503 แต่กลายมาเป็นที่นิยมเมื่อเวลาต่อมาอีกราว 100 ปี ถึงขนาดมีร้านขายปลาทองเปิดกันเป็นจำนวนมาก
ปลาทองมีรูปร่างอ้วน ป้อม มีเกล็ดแบบบางเรียบ ครีบอกกลมแบน ครีบหางเป็นรูปพัด เป็นปลากินพืช และแมลงน้ำขนาดเล็กเป็นอาหาร เป็นปลาที่ตะกละสามารถกินอาหารได้ตลอดทั้งวัน ตัวผู้เมื่อถึงฤดูผสมพันธุ์จะมีตุ่มสิวขึ้นตามครีบอกและใบหน้า ปลาตัวท้องช่องท้องจะอูมเป่งออก วางไข่ตามพืชน้ำ ไข่ใช้เวลาฟักตัวประมาณ 2 วัน
ปลาทองมีสีหลากหลายตั้งแต่สีแดง สีทอง สีส้ม สีเทา สีดำและสีขาว หรือหลายสีในตัวเดียว ในธรรมชาติชอบอาศัยตามหนองน้ำและลำคลองที่ติดกับแม่น้ำ มีอายุขัย 20-30 ปี ต่อมาถูกนำไปเลี้ยงในทวีปยุโรปเมื่อคริสต์ศตวรรษที่ 17 และถูกนำไปเผยแพร่ในทวีปอเมริกาในคริสต์ศตวรรษที่ 19 สำหรับในประเทศไทย เชื่อว่าปลาทองเข้าในสมัยอยุธยาตอนกลางเพื่อเป็นของบรรณาการในราชสำนักราว ๆ ค.ศ. 1370-1489
ปัจจุบันประเทศจีน, ฮ่องกง, สิงคโปร์ และญี่ปุ่น เป็นศูนย์กลางการส่งออกปลาทองที่ใหญ่ที่สุด สำหรับในประเทศไทย การเลี้ยงปลาทองในฐานะปลาสวยงามในยุคปัจจุบัน เริ่มขึ้นหลังปี ค.ศ. 1960 ซึ่งความนิยมจะเริ่มขึ้นจากพื้นที่กรุงเทพมหานครก่อนจะขยายไปตามจังหวัดต่าง ๆ จนปัจจุบันมีฟาร์มปลาทองมากมาย มีปลาหลากหลายสายพันธุ์ ทั้งเกรดสูงที่มีราคาแพง และเกรดธรรมดาทั่วไป
สายพันธุ์ปลาทอง

มีการพัฒนาสายพันธุ์ปลาทองมีไม่ต่ำกว่า 100 สายพันธุ์ ซึ่งบางสายพันธุ์จนถึงปัจจุบันก็ได้หายสาบสูญไปตามกาลเวลาก็มี โดยสายพันธุ์แรกที่มีการเลี้ยงคือ ฮิฟุนะ ซึ่งมีรูปร่างเหมือนปลาทองดั้งเดิมในธรรมชาติ แต่ว่ามีสีทอง ต่อมาก็ถูกพัฒนาจนกลายเป็นปลาทองที่มีหาง 3 แฉก เรียกว่า วากิ้น และจากวาคิ้นก็ถูกพัฒนาจนกลายมาเป็นปลาทองหาง 4 แฉก คือ จิกิ้น จนในที่สุดก็กลายมาเป็นริวกิ้นในที่สุด
นอกจากนี้แล้วสายพันธุ์ที่เรียกว่า มารุโกะ ก็เป็นบรรพบุรุษของปลาทองสายพันธุ์หัวสิงห์ต่าง ๆ และสายพันธุ์เดเมกิ้น ก็เป็นบรรพบุรุษของปลาทองสายพันธุ์ตาโปนต่าง ๆ
ปลาทองสามารถแบ่งออกตามลักษณะลำตัวได้เป็น 2 ประเภทใหญ่ ๆ คือ
1.กลุ่มที่มีลำตัวแบนยาว
มีลำตัวแบนข้าง และมีครีบหางเดี่ยว ยกเว้นวากิ้นซึ่งมีครีบหางคู่ ปลาในกลุ่มนี้มักจะว่ายน้ำได้รวดเร็ว ปราดเปรียว ทนทานต่อโรคต่าง ๆ และเจริญเติบโตได้เร็วกว่า ปลาทองที่จัดอยู่ในกลุ่มนี้ได้แก่ ฟุนะ, ฮิบุนะ, โคเมท, ชูบุงกิ้น, วากิ้น, วาโตไน เป็นต้น
2.กลุ่มที่มีลำตัวกลมหรือรูปไข่
ถือเป็นกลุ่มที่มีจำนวนสายพันธุ์หลากหลายมากที่สุด ซึ่งเป็นกลุ่มที่ว่ายน้ำได้ไม่ดี อาจจะว่ายหัวตก มีลักษณะสำคัญที่ครีบ หัวและนัยน์ตาที่แตกต่างหลากหลายกัน โดยแบ่งออกได้เป็น 2 กลุ่ม คือ กลุ่มที่มีครีบหลัง ได้แก่ ริวกิ้น, ออรันดา, เกล็ดแก้ว, ลักเล่ห์ แพนด้า, เดเมกิ้น, โทะซะกิน เป็นต้น กับ กลุ่มที่ไม่มีครีบหลัง ได้แก่ สิงห์จีน, สิงห์ญี่ปุ่น, สิงห์ดำตามิด, รันชู, ลูกโป่ง, ตากลับ เป็นต้น
การเลี้ยงตามความเชื่อ

นอกจากนี้แล้ว การเลี้ยงปลาทองยังอยู่ในความเชื่อของชาวจีนอีกด้วยว่าก่อให้เกิดโชคลาภ โดยว่ากันตามหลักฮวงจุ้ยว่ากันด้วยเรื่องจำนวนของปลาที่เลี้ยง, สีของปลา และตำแหน่งการวางตู้ปลาหรือบ่อเลี้ยงด้วย ซึ่งแตกต่างออกไปตามลักษณะของบ้านและเจ้าของ โดยมากจะมักเลี้ยงเป็นจำนวน 9 ตัว เป็นปลาสีแดง 1 ตัว ร่วมกับปลาสีอื่น ๆ และปลาสีดำ 1 ตัว และยังเชื่ออีกด้วยว่าปลาทองสามารถรับเคราะห์แทนผู้เป็นเจ้าของได้
ดูเพิ่ม

ปลาไน
ยะมะโตะโคริยะมะ (เมือง)
แหล่งข้อมูลอื่น

"Carassius auratus". ระบบข้อมูลการจำแนกพันธุ์แบบบูรณาการ. สืบค้นเมื่อ 5 October 2004.
Froese, Rainer, และ Daniel Pauly, eds. (2004). Carassius auratus auratus ใน FishBase. ฉบับเดือนSeptember 2004.
Goldfish Types เก็บถาวร 2022-12-07 ที่ เวย์แบ็กแมชชีน — Description of 50 plus varieties of goldfish with pictures
Bristol Aquarists' Society: Goldfish — Photographs and descriptions of the different goldfish varieties
| ด ค กสายพันธุ์ปลาทอง |
| --- | --- | --- |
| สายพันธุ์ | สิงห์จีน • สิงห์ญี่ปุ่น • รันชู • สิงห์ลูกผสม • ลักเล่ห์ • แพนด้า • เดเมกิ้น • ลูกโป่ง • ออรันดา • เกล็ดแก้ว • โคเมท โทะซะกิน • ริวกิ้น • สิงห์ดำตามิด • ชูบุงกิ้น  • จิกิ้น • ตากลับ • วากิ้น • ฟุนะ • ฮิบุนะ • วาโตไน |  |
| --- | --- |
การแยกแยะหน่วยอนุกรมวิธาน:  Wikidata: Q123141  Wikispecies: Carassius auratus  ADW: Carassius_auratus  BioLib: 15555  BOLD: 10846  EoL: 214363  EPPO: CRSSAU  Fauna Europaea: 304427  FishBase: 271  GBIF: 4286942  iNaturalist: 58612  IRMNG: 10153222  ITIS: 163350  IUCN: 166083  NBN: NHMSYS0000544632  NCBI: 7957  NZOR: a1b4e438-3cd2-4f7a-ba28-6c7a9a18c3d3  Plazi: 7B90BD6C-8901-8CC3-B8AA-CAD34B8F98F1  WoRMS: 154298 
| ฐานข้อมูลการควบคุมรายการหลักฐาน  |
| --- | --- |
ประจำชาติ:  ฝรั่งเศส  BnF data  อิสราเอล  สหรัฐ  เช็กเกีย 
อื่น ๆ:  NARA
แทจ็อนซัมซุงไฟร์บลูแฟงส์

แทจ็อนซัมซุงไฟร์บลูแฟงส์ (เกาหลี: 대전 삼성화재 블루팡스; อังกฤษ: Daejeon Samsung Fire Bluefangs)เป็นทีมวอลเลย์บอลระดับอาชีพของประเทศเกาหลีที่ได้รับการก่อตั้งในปี ค.ศ. 1995 และเปลี่ยนเป็นระดับอาชีพในปี ค.ศ. 2005 ทีมนี้ตั้งอยู่ ณ เมืองแทจ็อนและเป็นสมาชิกแห่งสหพันธ์วอลเลย์บอลเกาหลี (KOVO) โดยมีสนามเหย้าของสโมสรแห่งนี้คือ ชุงมู ยิมเนเซียม ในแทจ็อน
เกียรติประวัติ > ในประเทศ

วี-ลีก
แชมป์(8) : 2005, 2007-08, 2008-09, 2009-10, 2010-11, 2011-12, 2012-13, 2013-14
รองแชมป์ (3) : 2005-06, 2006-07, 2014-15
โคโวคัพ
แชมป์(1) : 2009
รองแชมป์ (2) : 2006, 2008
เกียรติประวัติ > ทวีปเอเชีย

วอลเลย์บอลชิงแชมป์สโมสรเอเชีย
แชมป์(2) : 2000, 2001
รองแชมป์ (1) : 1999
ผลการแข่งขันลีก

| Daejeon Samsung Bluefangs |
| --- | --- | --- | --- | --- | --- | --- |

| ฤดูกาล | รอบเพลย์ออฟ | ฤดูกาลปกติ | ฤดูกาลปกติ | ฤดูกาลปกติ | ฤดูกาลปกติ | ฤดูกาลปกติ |
| ฤดูกาล | รอบเพลย์ออฟ | อันดับ | แข่ง | ชนะ | แพ้ | แต้ม |
| 2005 | 1 !ชนะเลิศ | 2 | 20 | 18 | 2 | — |
| 2005–06 | รองชนะเลิศ | 2 | 35 | 30 | 5 | — |
| 2006–07 | รองชนะเลิศ | 1 | 30 | 25 | 5 | — |
| 2007–08 | 1 !ชนะเลิศ | 1 | 35 | 29 | 6 | — |
| 2008–09 | 1 !ชนะเลิศ | 2 | 35 | 26 | 9 | — |
| 2009–10 | 1 !ชนะเลิศ | 1 | 36 | 30 | 6 | — |
| 2010–11 | 1 !ชนะเลิศ | 3 | 30 | 16 | 14 | — |
| 2011–12 | 1 !ชนะเลิศ | 1 | 36 | 29 | 7 | 84 |
| 2012–13 | 1 !ชนะเลิศ | 1 | 30 | 24 | 6 | 70 |
| 2013–14 | 1 !ชนะเลิศ | 1 | 30 | 23 | 7 | 66 |
| 2014–15 | รองชนะเลิศ | 1 | 36 | 29 | 7 | 84 |
| 2015–16 | เพลย์ออฟ | 3 | 36 | 23 | 13 | 66 |
| 2016–17 | ไม่ผ่านการคัดเลือก | 4 | 36 | 18 | 18 | 58 |
| 2017–18 | เพลย์ออฟ | 2 | 36 | 22 | 14 | 61 |
| 2018–19 | ไม่ผ่านการคัดเลือก | 4 | 36 | 19 | 17 | 55 |
| 2019–20 | ยกเลิก | 5 | 32 | 13 | 19 | 41 |
| 2020–21 | ไม่ผ่านการคัดเลือก | 7 | 36 | 6 | 30 | 26 |
| 2021–22 | ไม่ผ่านการคัดเลือก | 6 | 36 | 14 | 22 | 44 |
| 2022–23 | ไม่ผ่านการคัดเลือก | 7 | 36 | 11 | 25 | 36 |
| 2023–24 | ไม่ผ่านการคัดเลือก | 6 | 36 | 19 | 17 | 50 |
ผู้เล่นที่มีชื่อเสียงในอดีต

คิม เซ-จิน (1995-2006)
ชิน จิน-ซิก (1995-2007)
แหล่งข้อมูลอื่น

(เกาหลี) Official Website
(เกาหลี) Official Facebook
| ด ค กวี-ลีก |
| --- | --- |
ชาย:  อันซันโอเคไฟแนนเชียลกรุปอกแมน  ช็อนอันฮุนไดแคปพิทอลสกายวอล์คเกอร์  แทจ็อนซัมซุงไฟร์บลูแฟงส์  อินช็อนโคเรียนแอร์จัมโบส์  โซลอูรีคาร์ดอูรีว็อน  ซูว็อนเคปโกวิกซ์ตอร์ม  อึยจ็องบูเคบีอินชัวรันซ์สตาร์ 
หญิง:  ช็องควันชัง เรดสปากส์  คย็องบกคิมช็อนไฮพาส  จีเอสคาลเท็กซ์โซลเคไอเอ็กซ์เอ็กซ์  ฮวาซ็องไอบีเคอัลทอส  อินช็อนฮึงกุกไลฟ์พิงก์สไปเดอร์ส  ซูว็อนฮุนได อี&ซี ฮิลล์สเตท  ควังจูเอไอเพปเปอส์ 
ฤดูกาล:  2005  2005–06  2006–07  2007–08  2008–09  2009–10  2010–11  2011–12  2012–13  2013–14  2014–15  2015–16  2016–17 ชาย  หญิง  2017–18  2018–19  2019–20  2020–21  2021–22  2022–23  2023–24  2024–25
การอภิปรายไม่ไว้วางใจในประเทศไทย

การอภิปรายไม่ไว้วางใจ เป็นกระบวนการตรวจสอบการบริหารงานของรัฐบาลวิธีหนึ่ง โดยรัฐธรรมนูญแห่งราชอาณาจักรไทย พ.ศ. 2540 ได้บัญญัติวิธีการตรวจสอบด้วยวิธีนี้เช่นเดียวกับรัฐธรรมนูญฉบับก่อน ๆ แต่ได้เพิ่มหลักการสำคัญซึ่งแตกต่างไปจากฉบับอื่น เรียกว่า "การเสนอญัตติขอเปิดอภิปรายทั่วไป เพื่อลงมติไม่ไว้วางใจนายกรัฐมนตรีหรือรัฐมนตรีเป็นรายบุคคล" ซึ่งถูกนำมาใช้ในรัฐธรรมนูญแห่งราชอาณาจักรไทย พ.ศ. 2560 ด้วย
ตามมาตรา 151 ของรัฐธรรมนูญแห่งราชอาณาจักรไทย พุทธศักราช 2560 การอภิปรายไม่ไว้วางใจจำแนกได้เป็น:
การอภิปรายไม่ไว้วางใจรัฐมนตรีเป็นรายบุคคล
การอภิปรายไม่ไว้วางใจรัฐมนตรีทั้งคณะ
รัฐธรรมนูญแห่งราชอาณาจักรไทย พุทธศักราช 2560 กำหนดให้สมาชิกสภาผู้แทนราษฎรจำนวนไม่น้อยกว่า 1 ใน 5 ของจำนวนสมาชิกทั้งหมดเท่าที่มีอยู่ในสภา (โดยทั่วไปคือ 100 คน) มีสิทธิเข้าชื่อเสนอญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคลหรือทั้งคณะ โดยเมื่อได้มีการเสนอญัตติแล้ว นายกรัฐมนตรีจะยุบสภาผู้แทนราษฎรมิได้ ทั้งนี้เพื่อป้องกันไม่ให้รัฐมนตรีหลีกหนีการถูกอภิปราย
การออกเสียงลงมติไม่ไว้วางใจ ห้ามมิให้กระทำในวันเดียวกันกับที่การอภิปรายสิ้นสุด ทั้งนี้เพื่อให้สมาชิกสภาผู้แทนราษฎรได้มีเวลาไตร่ตรอง มติไม่ไว้วางใจจะต้องมีคะแนนเสียงมากกว่ากึ่งหนึ่งของจำนวนสมาชิกทั้งหมดเท่าที่มีอยู่ของสภาผู้แทนราษฎร (โดยทั่วไปคือเท่ากับหรือเกินกว่า 251 เสียง) หากสภาลงมติไม่ไว้วางใจ รัฐมนตรีผู้นั้นจะต้องพ้นจากตำแหน่งทันทีตามมาตรา 170
นายกรัฐมนตรีมีสถานภาพเป็นรัฐมนตรีคนหนึ่งที่อาจถูกอภิปรายไม่ไว้วางใจได้ หากนายกรัฐมนตรีถูกลงมติไม่ไว้วางใจ คณะรัฐมนตรีทั้งคณะก็จะต้องพ้นจากตำแหน่งตามมาตรา 167